Na podlagi 1. odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS) in 3. odstavka 70. člena Zakona o javnih uslužbencih (Uradni list RS, št. 63/07 – UPB, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb in 32/25 – ZJU-1) Upravna enota Izola objavlja prosto delovno mesto:

**SVETOVALEC v Oddelku za obče zadeve, okolje in prostor (šifra DM 73) – M/Ž**

**Delovno razmerje bo sklenjeno za nedoločen čas, s polnim delovnim časom in trimesečnim poskusnim delom.**

Kandidati, ki se bodo prijavili na prosto delovno mesto, morajo izpolnjevati naslednje pogoje:

1. končano:

* najmanj visokošolsko strokovno izobraževanje (prejšnje) / visokošolska strokovna izobrazba (prejšnja) oziroma
* najmanj visokošolsko strokovno izobraževanje (prva bolonjska stopnja) / visokošolska strokovna izobrazba (prva bolonjska stopnja) oziroma
* najmanj visokošolsko univerzitetno izobraževanje (prva bolonjska stopnja) / visokošolska univerzitetna izobrazba (prva bolonjska stopnja),

1. najmanj 7 mesecev delovnih izkušenj,
2. strokovni izpit iz upravnega postopka (če ga kandidat nima, ga mora opraviti v 3 mesecih od sklenitve delovnega razmerja),
3. znanje slovenskega jezika,
4. osnovna raven znanja jezika narodne skupnosti (italijanski jezik),
5. državljanstvo Republike Slovenije,
6. ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
7. zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
8. obvezno usposabljanje za imenovanje v naziv.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Pri ugotavljanju izpolnjevanja predpisanega pogoja za osnovno raven znanja italijanskega jezika se upošteva:

* pridobljena osnovna raven znanja italijanskega jezika na podlagi javno veljavnega izobraževalnega programa,
* opravljeno jezikovno usposabljanje pri ustrezni organizaciji za osnovno raven znanja italijanskega jezika, ki ustreza nivoju znanja A2,
* zaključena osnovnošolska obveznost na dvojezični osnovni šoli,
* končana srednja šola, kjer je bil eden od jezikov tudi italijanski, pri čemer oseba predhodno ni končala dvojezične osnovne šole,
* opravljen izpit iz italijanskega jezika na dodiplomskem ali podiplomskem študiju.

Pri izbranem kandidatu se bo preverjalo ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat obvezno usposabljanje za imenovanje v naziv s skladu s prvin odstavkom 89. člena Zakona o javnih uslužbencih opraviti najpozneje v enem letu od sklenitve pogodbe o zaposlitvi.

Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka v skladu z 31. členom Zakona o splošnem upravnem postopku opraviti najkasneje v 3 mesecih od sklenitve delovnega razmerja.

Naloge delovnega mesta:

* vodenje zahtevnih upravnih postopkov na prvi stopnji,
* zbiranje, urejanje in priprava podatkov za oblikovanje zahtevnejših gradiv,
* samostojno oblikovanje manj zahtevnih gradiv s predlogi ukrepov,
* opravljanje drugih upravnih nalog podobne zahtevnosti.

Kandidat vloži prijavo na priloženem obrazcu in poda naslednje pisne izjave:

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto/mesec/dan in ustanova, na kateri je bila izobrazba pridobljena,
2. izjavo o vseh dosedanjih zaposlitvah oziroma delovnih izkušnjah, v kateri navede datum sklenitve in datum prekinitve delovnega razmerja pri posameznem delodajalcu ter kratek opis del,
3. izjava o znanju jezika narodne skupnosti (italijanskega jezika) na osnovni ravni,
4. izjavo o opravljenem strokovnem izpitu iz upravnega postopka, če je izpit opravil,
5. izjavo da:

* je državljan Republike Slovenije
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo, da za namen tega postopka dovoljuje Upravni enoti Izola pridobitev podatkov o izpolnjevanju pogojev za zasedbo delovnega mesta iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Z izbranim kandidatom bo sklenjeno delovno razmerje za nedoločen čas, s polnim delovnim časom in trimesečnim poskusnim delom. Delo bo na delovnem mestu svetovalec opravljal v uradniškem nazivu svetovalec III, z možnostjo napredovanja v naziv svetovalec II in svetovalec I.

Izbrani kandidat bo delo opravljal v prostorih Upravne enote Izola, Cesta v Pregavor 3 A, 6310 Izola.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih se v izbirni postopek ne uvrsti kandidat, ki ne izpolnjuje natečajnih pogojev.

Strokovno usposobljenost kandidatov se bo presojala na podlagi navedb v prijavi, priloženih pisnih izjav ter s pomočjo drugih metod preverjanja strokovne usposobljenosti kandidatov.

Kandidat vloži prijavo v pisni obliki na priloženem prijavnem obrazcu, ki ga pošlje v zaprti ovojnici z označbo: **»za objavo prostega delovnega mesta – svetovalec«**, na naslov **Upravna enota Izola, Cesta v Pregavor 3 A, 6310 Izola**, in sicer **v roku 15 dni**, ki začne teči naslednji dan po objavi besedila na osrednjem spletnem mestu državne uprave  **(https://www.gov.si/zbirke/delovna-mesta/**) in Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: **ue.izola@gov.si**, pri čemer veljavnost prijave ni pogojena z elektronskim podpisom.

Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Vloga, poslana po elektronski pošti, se šteje za pravočasno, če jo do izteka roka prejme informacijski sistem organa.

Kandidati bodo o izbiri pisno obveščeni najkasneje v roku 30 dni po opravljeni izbiri. Obvestilo o končanem javnem natečaju bo objavljeno na spletnem mestu državne uprave Republike Slovenije www.gov.si/zbirke/delovna-mesta.

Informacije o izvedbi postopka zaposlitve daje Jasna Kokoravec vsak delovnik med 8. in 9. uro na telefonski številki 05 66 00 421.

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Branko Andrejašič

načelnik